ترکیه ده گی کودتا تشبثی نینگ خلق تامانیدن موفقیت سیزلیک گه اوچره تیلمسلیگی تقدیرده, ترکیه خارجی بیر کوچ طرفیدن اشغال ایتیلگن بولر ایدی.
ترکیه جمهوریتی اوروپا بیرلیگی ایشلری بوییچه وزیری عمر چیلیک, "فتح الله چی ترور تشکیلاتی موازی دولت ساختاری FETÖ/PDY تامانیدن جولای آیی نینگ ۱۵ نچی کونیده قیلینگن کودتا تشبثی نینگ خلق تامانیدن موفقیت سیزلیک گه اوچره تیلمس لیگی تقدیرده, ترکیه خارجی بیر کوچ طرفیدن اشغال قیلینگن بولرایدی" دییه قید ایتدی.
ترتیب لنگن بیر مراسم جریانیده قیلگن صحبتیده ترور تشکیلات لری پی کا کا و فتح الله چی ترور تشکیلاتی موازی دولت ساختاری FETÖ/PDY تحقیقاتلری دایره سیده وظیفه سی دن اوزاق لشتیریلگن ۲۸ نفر شهر دار نینگ اورنی گه باشقه کیشی لرنینگ تعین ایتیلگن لیگی باره سیده بحث ایتگن چیلیک, اساساً کوره ش نینگ اوشبو ترور تشکیلات لری حامی لری گه قرشی آلیب باریلیتگن لیگی نی ایسله تیب اوتدی.
چیلیک, شونده ی قیلیب ترور تشکیلاتلری دن عبارت پی کا کا و فتو نی حمایه قیلیتگن کیشی لرنینگ وظیفه لریدن اوزاق لشتیریلیب, اولرنینگ اورنیگه وطنی و ملتی گه صادق کیشی لرنینگ تعین ایتیله دیگن لیگی نی معلوم قیلدی.
چیلیک, جولای آیی نینگ ۱۵ نچی کونیده گی کودتا تشبثی نینگ باشقه کودتا لردن فرقلی ایکن لیگی نی بیلدیررایکن, "میلادی ۱۹۶۰ نچی, ۱۹۷۱ و ۱۹۸۰ نچی ییل لریده گی کودتا حکومت گه قرشی قیلینرایکن, بو گلگی کودتا تشبثی ایسه دولت نی خارجی بیر کوچ گه تاپشیریش تشبثی دن عبارت ایدی.  شونده ی قیلیب اوشبو کودتا تشبثی گه مقاومت قیلگن کیشی لر حقیقت دن هم وطن نینگ اشغال ایتیلیشی گه قرشی مقاومت قیلدی. وطن لری نی خارجی دشمن لرگه قرشی مدافعه قیلدی" دییه قید ایتدی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
